Етно село „Врхпоље”
Етно село „Врхпоље” се налази у истоименом насељу, на територији општине Љубовија, на самој обали реке Дрине, непосредно уз пут Љубовија—Бајина Башта.

Идеја о оснивању 
Иако је село почело настајати 2005. године, сама идеја о настанку је још из 2000. године. Тада је власник обилазећи села на обронцима околних планина видео већи број вајата-магаза и других пратећих објеката који су били саставни део домаћинстава 19. и почетком 20. века. Те грађевине народног неимарства су под зубом времена пропадали због гашења домаћинстава и одласка становништва из тих насеља.

Отварању села је претходило чишћење парцеле која је одабрана за формирање, а која је била зарасла, пошто није обрађивана више од педесет година. Уједно је започела потрага за вајатима по Азбуковици, куповина и пресељај на данашње место. Уз минималне адаптације, због потреба смештаја туриста (уградња купатила, електричне инсталације, изолације), вајати који су стари преко сто година, добили су нову, савремену намену.

Етно село данас 
Етно село данас располаже смештајним капацитетом од дванаест дрвених вајата са педесетак кревета и рестораном „Хајдучки рај” у етно стилу, са терасом изнад Дрине.

У непосредној близини етно села постоје остаци највероватније Виле рустике из времена Римљана, по налазима који се спорадично појављују на површини земље. Остаци нису археолошки истражени и нису под заштитом, тако да им прети девластирање и нестајање.

Галерија

Извори

Спољашње везе 

 

Википројект географија/Насеља у Србији

Туристичке атракције у Србији
Туризам у Србији
Етно домаћинства у Србији
Народно неимарство
Грађевине у Љубовији
Културно наслеђе Западне Србије